|  |
| --- |
| DODATNI ZAHTJEVI TEHNIČKE FUNKCIONALNOSTI |

Tablice dodatnih tehničko-funkcionalnih zahtjeva navedene u sljedećim paragrafima moraju sadržavati DA/NE odgovore na opis tehničke karakteristike te ih je ispunjene ponuditelj obvezan priložiti u ponudi. Obveza je Ponuditelja izrijekom navesti točnu specifikaciju (proizvođač, model, tehničku dokumentaciju proizvođača ponuđenog rješenja), navesti broj stranice ponude gdje se nalazi priložena tehnička dokumentacija proizvođača i/ili potvrda proizvođača ili jednakovrijedan dokument kojim dokazuje sljedeće DODATNE TEHNIČKO FUNKCIONALNE KARAKTERISTIKE ponuđenog proizvoda tj. svake komponente sustava koja se nalazi u ponudi, a kojom se zadovoljavaju pojedini tehničko-funkcionalni zahtjevi. Svi dodatni zahtjevi tehničkih funkcionalnosti na koje je ponuditelj odgovorio sa DA ih zadovoljava, moraju biti uključeni u ponuđeno rješenje, bez potrebe za dodatnom nabavom hardvera, softvera ili licenci.

Priložene tablice se popunjavaju na način da se:

* u stupac Zadovoljava (DA/NE) upisuje DA za slučaj da ponuđeno podržava određeni zahtjev ili NE za slučaj da ponuđeno ne podržava određeni zahtjev,
* u stupac Dokaz i veze na priloženu karakteristiku upisuje se naziv i broj stranice tehničke dokumentacije ponuđene opreme priloženog u ponudi kojem se dokazuje određeni zahtjev iz tablice, prevedenog na hrvatski jezik.

Ponuditelj mora dostaviti gore navedenu tehničku dokumentaciju kojom dokazuje ispunjenje navedenih zahtjeva, u suprotnom slučaju će po ovom kriteriju ostvariti 0 bodova. U slučaju postojanja sumnje u istinitost podataka navedenih u priloženim dokumentima koje su ponuditelji dostavili, javni naručitelj može radi provjere istinitosti podataka:

* od ponuditelja zatražiti da u primjerenom roku dostave izvornike ili
* ovjerene preslike tih dokumenata i/ili
* obratiti se izdavatelju dokumenta i/ili nadležnim tijelima i/ili
* provjeriti na službenim web stranicama proizvođača

Isključivo zahtjevi na koje je Ponuditelj odgovorio sa DA, koje je uspješno dokazao gore traženom dokumentacijom proizvođača, te u slučaju sumnje u istinitost za koje je Naručitelj izvršio uspješnu provjeru istinitosti, se boduju prema niže priloženoj tablici i ulaze u bodovanje za kriterij ekonomski najpovoljnije ponude.

Za svaku od ponuđenih dodatnih tehničkih funkcionalnosti Ponuditelj može ostvariti jedno bodovanje po svakoj tehničkoj funkcionalnosti tj po rednom broju dodatne tehničke funkcionalnosti:

* 0 bodova (ukoliko dodatna funkcionalnost nije zadovoljena)
* 1, 23 ili 5 boda (ukoliko je dodatna funkcionalnost zadovoljena)

| **R.br.** | **Dodatna tehnička funkcionalnost** | **Zadovoljava tehničku funkcionalnostDA / NE** | **Način dokazivanja[[1]](#footnote-2)** | **Bodovi** |
| --- | --- | --- | --- | --- |
| 1 | Sustav pruža mogućnost analize datoteka u izoliranom okruženju (eng. *sandboxing*) od minimalno 1.000 jedinstvenih datoteka u satu pri vršnom opterećenju i 11.000 u danu. Analiza datoteka u izoliranom okruženju je isključivo u oblaku. |  |  | 3 |
| Sustav pruža mogućnost analize datoteka u izoliranom okruženju (eng. *sandboxing*) od minimalno 1.000 jedinstvenih datoteka u satu pri vršnom opterećenju i 11.000 u danu. Analiza datoteka u izoliranom okruženju je dio samog sustava tj na lokaciji sustava (eng. *on-premise*). |  |  | 5 |
| 2. | Sustav pruža podršku do 5 (pet) virtualnih vatrozida. |  |  | 1 |
| Sustav pruža podršku za 5 (pet) ili više virtualnih vatrozida. |  |  | 2 |
| 3. | Produženo jamstvo sa uključenim licencama – minimalno 5 + 1 godina. |  |  | 1 |
| Produženo jamstvo sa uključenim licencama - minimalno 5 + 2 godina. |  |  | 2 |
| Produženo jamstvo sa uključenim licencama - minimalno 5 + 3 godina. |  |  | 3 |
| 4. | Sustav omogućuje naknadno horizontalno skaliranje s ciljem povećanja propusnosti sustava kombiniranjem **različitih modela uređaja**. |  |  | 2 |

1. Tehnička dokumentacija proizvođača ponuđenog rješenja ili potvrda proizvođača ili jednakovrijedan dokument kojim dokazuje sljedeće dodatne tehničko-funkcionalne karakteristike ponuđenog proizvoda (navesti broj stranice ili navesti drugu nespornu oznaku u dokumentaciji na kojoj se nalazi tražena informacija) [↑](#footnote-ref-2)